id en id id en en en en en ar en id fr id hbs_lat az id ms en id id id id ms ms id id id nds tr en id en en en en ro en it id tl ms id id de tl tl en tr id en de ms id id id ms ms id de id tr pl en sl en en en en en en id de en en en ar ast en ms
SEKADAR CATATAN PERTEMUAN DENGAN IBNU DIN ASSINGKIRI - abdnaddin
Ingin Berkisah Dengan Cara Sendiri
Home Unlabelled SEKADAR CATATAN PERTEMUAN DENGAN IBNU DIN ASSINGKIRI
✔ abd naddin Diterbitkan 1:55 PTG
Oleh ABD.NADDIN HJ SHAIDDIN
SAMBIL menikmati kopi, percakapan kami pada petang itu berkisar mengenai puisi, sastera maya dan mee segera, program-program sastera yang sepatutnya dibuat untuk memantapkan sastera nasional dan soal-soal sini sana yang berkaitan dunia kepenulisan. Meskipun singkat, pertemuan dengan penulis dari Kedah, Ibnu Din Assingkiri amatah bermakna.
Kami bertiga dalam sembang kopi kapucino pada petang itu. Ketua Satu Ikatan Penulis Sabah (IPS) Hasyuda Abadi menyempatkan diri untuk bertemu dengan Saudara Ibnu Din yang berkunjung ke Sabah, merasai dingin Kundasang dalam rangka cuti bersama keluarga.
Sebelum ini, pertemuan kami dengan Ibnu Din Assingkiri yang menekuni pengajian bahasa Inggeris tetapi pencinta bahasa dan sastera Melayu ini berlaku di Jitra sewaktu Sidang Kemuncak Penulis Malaysia (SKPM).
Di mana puncak atau kemuncak pertemuan yang berlaku kira-kira setahun lalu itu? Tiba-tiba muncul pertanyaan itu, sekadar untuk mengabsahkan makna sidang kemuncak yang menghimpunkan penulis di seluruh negara. Puncaknya ialah berkarya dan terus berkarya.
Ibnu Din Assingkiri atau nama sebenarnya Sanusi bin Din dilahirkan di Singkir Laut, Kedah pada 1970. Beliau adalah ahli Angkatan Sasterawan Nasional Kedah (ASASI). Beliau bertugas sebagai Eksekutif Kanan Latihan dan Perkembangan Sumber Manusia di syarikat multinasional di Pulau Pinang. Selain menjadi aktivis eSastera, beliau juga adalah ahli Persatuan Karyawan Pulau Pinang. Menulis sejak berada di sekolah menengah, Ibnu Din berkarya dalam genre puisi, cerpen dan apresiasi puisi. Beliau juga bergabung dengan penulis se Nusantara dan menerbitkan beberapa antologi bersama.
Kini beliau sedang menuntut di tahun akhir, Sarjana Muda Pengajian Bahasa Inggeris di UNITEM (OUM).
Kumpulan puisinya Hingga Ke Negeri Abadi (2012), Jejak-Jejak Di Pantai (2015). Kumpulan cerpennya Fragmen Senja (2014). Antologi puisi bersamanya Senyawa Kata Kita (2012), Jejak Sajak: Sehimpun Puisi Generasi Terkini (2012), Ana - Antologi Puisi eSastera Mengenang Brirasa (2012), E-LOKA: Antologi Penyair eSastera (2012), Lentera Sastra (2013), Januari Catur Tunggal Tanpa Pandang (2014), E-LOKA II: Antologi Penyair eSastera 2014, Segugus Pasrah Buatmu MH370 (2014), Sirah Rasulullah Dalam Puisi Siber (2014) dan MH370 Masih Hilang: Antologi Puisi Telegram (2014). Kumpulan esei bersamanya Bunga Rampai Apresiasi Puisi (2014).
Sebenarnya banyak juga yang dapat dipetik dalam pertemuan singkat itu.Paling utama ialah mengukuhkan ikatan persahabatan dan persaudaraan di kalangan penulis tanahair. Bagaimanapun, sebaik matahari masuk ke dalam lautan dan dapat dilihat dengan indahnya dari jendela Nandos Oceanus, kami bersalaman menanti pertemuan yang lain.
Artikel Berkaitan Penulis Email
Berlangganan artikel terbaru dari blog ini langsung via email
1 comments so far
Ibnu Din Assingkiri 28 Ogos 2015 11:35 PG
Oceanus Mall, Kota Kinabalu
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin